HAUR ESKOLAEUSKALDUNAETA 
HERRITARRA 



GURE PROPOSAMENA 



SARRERA 



H ezkuntzaren garrantziaz betidanik ohartu gara euskaldunok. Asko izan eta izaten ari dira 
hezkuntza sistema nazional bat izateko aurkitu ditugun oztopoak, baina asko ere euskal hezkuntza 
sistemaren aide eman ditugun urratsak. Euskal Herriaren eraikitzean ibili beharko dugun bidea 
luzea izango da. Baina gure hezkuntza eskubideak eta beharrak ondo ezagutzen ditugu eta argi dugu 
ze edukiak diren ezinbestekoak: Euskal herriko hizkuntza, - euskara- bere kultura, bere historia... 
Justizia, elkartasuna, demokrazia.: garatu behar diren baloreak: 

Honegatik guztiagatik honelako galdera zehatzak egin dizkiogu gure buruari: zer da 16 urteko 
gazteek jakin behar dutena derrigorrezko hezkuntza bukatzerakoan? Zentzuk izango diren beraien 
beharrak helduak direnean, hau da, sortuko zaizkien arazoei aurre egiteko, zein gaitasun garatuta 
izan beharko dute esparru guztietan ( pertsonal mailan, giza harremanetan, lanean...)? Zer papera 
bete beharko dute gizartean partaide aktibo bezala? 

Xedea, helburuak, oso argi ditugularik, badago xehetasun bat egiteko: H ezkuntza eskubidea jaiotze 
unetik dagokigu. Beraz, hezkuntza sistemak behar honi lehenengo unetik erantzun jakin behar du. 



L H AUR ESKOLAK: BE RE GARRANTZIA ETA FUNTZIOA 

H aur eskolen garrantziaz ohartzeko lehendabizi umeak 0-6 urte bitartean garatzen duenetaz jabetu 
beharko dugu. 

HAURRA: 

H aurra sozial eta kultur- testuinguru batean garatzen da eta bere iharduera parte hartzen duen giza 
harremanetan txertatuta dago beti. Haur garapena benetako inguruetan ematen da eta beti ere 
horietan dituen gaitasunen baino urrunago joatera bultzatzen duten erronkak eta desafioak 
aurkitzen dituen ean. 

Bizitzaren lehenengo urteetan pertsonaren gaitasunak eremu ezberdinetan garatzen dira: soziala, 
kognitiboa, linguistikoa, motorikoa, oreka pertsonala. Norberaren ezagutza, autokontzeptua, 
autonomia, baloreak.. .garatzen dira. Haur hezkuntzak garapen pertsonal eta orekatu bat 
ahalbideratzen dituzten oinarriak finkatzean paper nagusia betetzen du. 

H aurraren garapenean parte hartzen duten pertsonek, papera garrantzitsu bat betetzen dute arrazoi 
hauek direla medio: 

E redu da, baloreak transmititzen ditu: errespetua, justizia, elkartasuna, laguntza... 

Laguntza eskaintzen duen bakoitzean , eginkizun bat egiten erakusteaz gain haurrari funtzio 
berriak eraikitzea, dituenak sendotzea eta ondorioz hezitzea uzten dizkioten prozedurak 
ekartzen ditu. 



H izkuntza pertsonen arteko elkartrukeari esker garatzen denez gero, gaitasun komunikatiboak 
garatzera laguntzen du, , elkarren artean komunikatzeko eta errealitatea errepresentatzeko 
tresna pribiligiatua bezala erabiliz. 

Segurtasun afektiboa ematen du, 

Garapen hau kontestu ezberdinetan ematen da. Ezberdinak dira ematen diren familia-egoerak 
(tamainua, heldu kopurua, Ian- egoerak...) eta ondorioz, ezberdinak bere beharrak. Behar horiek 
haurren betebeharretatik erantzun behar dira. 

HAURHEZKUNTZA: 

Europako hezkuntza sistemek hezkuntzaren lehenengo katemaila bezala kontsideratzen dute, 
haurraren garapena bultzatzearen xedea duena, interes eta motibazio ezberdinei erantzuten diena eta 
jakin nahiak eragiten dituena. 

Umeen adinak, bere gaitasunen garapenak eta aprendizaia baldintzatzen duten behar eta interesak 
dira etapa honen ezaugarriak ezartzen dituztenak. 

Etapa honen izaera unitarioaren zergatia da adin honetan iharduera koordinatu eta progresiboa 
ahalbideratzen dituzten oinarrizko ezaugarriak ematen direla. 

Etaparen zikloen banaketak (0-3 eta 3-6) haurraren garapenean ematen diren une ezberdinetara 
egokitzea baimentzen du eta haurrengan ematen diren gaitasun, erritmo eta prozesuen aniztasuna 
onartzen du. 

BERE FUNTZIOA: 

Haurren garapenean garatzen diren gaitasunengatik eta etapa berak dituen ezaugarriengatik, Haur 
H ezkuntzak betetzen duen funtzioa hezitzailea dela argi eta garbi geratu da. 

Baina gaur egun bi aurkako jarrera ohartzen dira: 

U meak eskolarako prestatzeko toki bat dela eta ondorioz bere iharduerak ezagupenak edota 
trebetasunak garatzeko eta eskola-kontestuan egingo dituen eginkizunei begira antolatu behar 
direla. 

- Zerbitzu asistentzial bat dela soilik, gurasoek Ian egiten duten bitartean umeak egokiro hartzen 
dituena. 

G ure ustez ordea ez da bata ez bestea. G ure ustez H aur hezkuntza kontsideratu behar da: 

- J aiotzetik hezkuntza eskubide bat bezala. Bere funtzio hezitzailea ukaezina da, beraz. 

Ume guztiek gozatu dezaketen toki bat, bere beharretara egokitua, bere garapen integrala 
bultzatzen duena, jakin nahia eragiten duena. 

Halaber familien behar eta motibazioak kontutan hartzen dituen tokia da, azken finean bere 
seme-alabenak baitira. 

2.HAUR ESKOLAKEUSKAL HERRI AN. 

HASIERA 

Haur Hezkuntza bi zikloetan antolatuta dago: 03 eta 3-6. Azken hori ikastetxeko proiektuan 
kokatzen da, EAE eta Nafarroan, bere gobernuko Hezkuntza Sailaren menpean dago eta bere 
izaera hezitzailea da. I par E uskal H errian aldiz, ez dago ezarrita. 



Lehenengo zikloa aldiz (0-3), sorrera ezberdina izan du.l ndustrializazio garaiarekin batera, gurasoak 
lanean zeuden bitartean, umea atenditzeko amoz, 70. hamarkadan haurtzaindegiak sortu ziren. 
Bere kudeaketa erakunde ezberdinen esku zegoen ( herriko udalak eta entitate pribatuak batez ere) 
eta haurraren zaintza fisikoa eta afektiboa ematea zen bere funtzioa. 

BILAKAERA 

Urtetan zehar haurtzaindegiaren ikuspegia aldatzen joan da, umeak bere ongizate fisiko eta 
afektiborako behar den atentzioa emateaz gain, atentzio horiek haurraren garapena bultzatzen 
dutela eta kontestu hezitzaile batean ematen dela kontsideratzen joan delarik. 

Ziklo honi intentzio hezitzailea emateak aldaketa garrantzitsuak ekarri zituen: 

Inguru fisikoaren aldaketa: espazioen antolamendua, denboralizazioaren erritmoa, materialak: 
haurren ezaugarrietara egokituta, iharduera ezberdinak , erronkak...eskaintzen dituztenak. 

Hezitzaileen formazioa, papera: bere ezaugarrien artean: afektua, sentsibilitatea, haurraren 
aniztasunari egokitzen dena erantzun ezberdinak ematen, entzule aktiboa, hizkuntzaren 
erabilera ahalbideratzen duena, autonomia garatzen laguntzen duena... 

H aur kopurua: adinaren arabera egokitu da. 

Familiarekin koordinazio estuago bat: horrela, 

Familiak haur eskolak bete behar duen Ian hezitzailea aurrera eramaten laguntzen du, 

H aur eskolak bere lana familien aniztasunari egokitzen dio erantzun ezberdinak emanez eta 

Familiaren konpetentzia hezitzailea hobetzera laguntzen du. 

ESPERIENTZIAK 

Aurreko guztia kontutan hartuz esperientzia aberatsak eman dira herri ezberdinetan : Belgikan, 
Italian (Bolonia), Katalunian (Bartzelona), Andaluzian (Granada)... 

Euskal Herrian ere lehenengo zikloa haurtzaindegi bezala sortu zenetik esperientzi ezberdin eta 

aberasgarriak eman dira. 

- Oso garrantzitsua izan da haur eskoletako hezitzaileen aldetik egindakoa, etengabeko 
formakuntzan murgildu baita, teoria praktikarekin parekatu baitu eta hausnartu ondoren bere 
praktika haurraren garapenari egokitu baitio, haurtzaindegia zena haur eskola bilakatzen 
lagundu duelarik. 

Ikuspegi hezitzailea izateko aurrerapauso asko eman dira alderdi desberdinetan: titulazioan, 
ratioan, hizkuntza eskakizunetan (denak euskaldunak), metodologian...Adibide gisa EAEn 
aipatu dezakegu Gipuzkoako Haur eskolen koordinakundean parte hartzen duten haur 
eskolak, egindako Ian teorikoari esker, duten praktika oso aurrerakoia baita eta bere proiektua 
aurrera eramateko baldintza hobeagoak izatea lortu baitute( ikasleen ratioak, langile 
euskaldunak...) 

Aipamen berezia ere merezi du ikastetxe batzuek egin duten ahalegina, haur hezkuntzako bi 
zikloak hezkuntza proiektuan integratuz (Donostian Amazorrain ikastetxea). 

Haur eskoletan hizkuntzari, euskarari, ematen zaion tratamendua kezka handia da. eta 
hezkuntza komunitatea euskaraz hezitzeko eskubidearen defentsan betidanik agertu da, eragile 
bakoitzak, irakaslezein gurasoek partaidetza ezberdina izan duelarik. 
Baina aldarrikapenaren erantzunak, oihartzunak ezberdinak izan dira herrialde batzuetan 
nahiko kaskarra izan delarik. H onek guztiak mobilizazioak ekarri ditu. Aipatzeko da Gasteizen 
duela 3 urte haur eskola hezitzaile euskaldunaren aide sortu zen guraso plataforma. 

EAEko Haur eta Lehen Hezkuntzako ikastetxe gehienetan 2 urteko gelak eskeintzen dira. 
Egiten den planteamendua Haur eskoletan egiten dena da,: adaptazio prozesua, gurasoekin 
koordinazioa, espazioen antolamendua... 



EGOERABERRIA 

Izandako bilakaeran emandako aldaketetan guraso eta hezitzaileek parte hartu dute. Baina ezin dugu 
ahaztu LOGSEak ziklo hau islatu duen arautu gabe egon dela, haur eskolen antolamendu osoa 
(izaera, langileen titulazioa, hizkuntza trataera, metodologia...) kudeatzen dutenen erakundeenpean 
egon delarik. 

EAEn: 

Hezkuntza Sailari zegokion ziklo honek behar duen trataera ezartzea. Atzerapen handiarekin, 
2002ko abenduaren bukaeran 0-3ko dekretua argitaratu da. 

Dekretuak hutsuneak izan arren hezkuntza komunitateko mugimenduek aldarrikatzen zuten 
alderdi batzuk jaso ditu: izaera (hezitzailea eta asistentziala), hizkuntza trataera eta langileen 
hizkuntza eskakizuna. Eskola mapa egiteko kontutan hartuko diren irizpideak, titularitatea eta 
subentzioak jasotzen dira ere. 

Hezkuntza komunitate eta fragile sozial ezberdinekin 0-6 inguruan aritzeko eta dekretuaren 
zirriborroari buruz hausnartzeko eta proposamenak egiteko mahai bat sortu zen 2001eko 
urrian. H orrez gero mahai horrek ekimen ezberdin antolatu du. Dekretuari dagokionez aurretik 
aipatu diren irizpideaz gain (izaera hezitzailea, , hizkuntza eskakizuna.. .)hauek dira Hezkuntza 
Sailari luzatu zaizkion proposamenak: 

- Ezarpen progresiboa, lehentasuna emanez behar sozio-ekonomiko eta linguistikoak dituzten 
herrietan. 

- Eskaintza publikoa bestelako eskaintza dagoen herrietan bermatzea. 

- Izaera publikoa 

- H erri txikietan tratamendu berezia izatea. 

Titularitatea publiko edo pribatua izan daiteke. Haur eskolak dituzten Udalekin hitzarmenak 
egingo dira. Lehentasuna titularitate publikoa dutenek izango dute. Finantziazioaren asmoa: 
2005erako sare publikoan %70 5 eta pribatuan %60 5 izango da. 

NAFARROAN: 

D auden haur eskolak Udalek kudeatzen dituzte eta finantziazioa 3 zatitan banatzen da (udalak, 
gurasoak eta N afarroako gobernuaren artean). 

Esperientzia aldetik, aipatzekoa da lehenengo zikloaren (0-3koaren) aldesortutako plataforma, 
bertan hezkuntzako eragile ezberdinek parte hartzen dutelarik. 

Plataforma honek oinarrizko helburuak adostu ( jaiotzetik hezkuntza eskubidea izatea eta 
Hezkuntza Sailak ziklo honen ardura hartzea) eta dauden zailtasun eta oztopoak identifikatu 
ditu.Bere helburuak garatzeko eta oztopoei aurre egiteko ekimen ezberdin antolatu ditu, besteak 
beste: manifestu bat adostu, berealdeko sinadura bilketa (3.300), parlamentuan agerraldi bat... 



IPAREUSKAL HERRI AN: 

0-3 zikloa ez dago bere osotasunean ezarrita. Seaskako ikastolek H egoaldekoetan egiten den 
bezala, 2 urteko gelak eskaintzen dituzte eta ematen den trataera hezitzailea da. 
H onez gain ez dago aipatzeko ezer berezirik, zikloa zabalduta ez baitago. 



3.EUSKAL HERRIAKBERE ESKOLAREN PROPOSAMENAK 

Euskal Herriaren eraikuntzan hezkuntzak zutabe estrategiko bat izanik, tratamendu espezifiko 
eta ondo antolatua izan behar du. 



Hezkuntza sistema nazionalaren aide Ian egiteko orduan ondo identifikatu behar ditugu gure 
hezkuntza eskubideak, ditugun gabeziak... eta horren arabera lehentasunak jarri eta planifikazio 
bat egin. Baina ezin dugu ahaztu hezkuntza eskubideak jaiotzetik dagozkigu. 

H orregatik H aur H ezkuntzaren etapaz hitz egiterakoan 0-6 urte bitartean garatzen denari buruz 
hitz egiten ari gara, 0-3 a lehenengo zikloa kontsideratzen dugularik. 

0-3 zikloaren izaeraz hitz egiterakoan honelakoetaz hitz egiten ari gara: 

HEZITZAILEAETAEUSKALDUNA: 

Kontutan hartzen baititugu adin honetan garatzen diren gaitasunak, hizkuntzaren garapena, 
baloreak, trebetasunak... 

Hezkuntza proiektua ziklo honetan hasi behar da beraz. Eskainiko den aprendizaia haurraren 
garapena bere osotasunean garatzeko antolatuko da, umearen ezaugarriak, interesak kontutan 
hartuz, beti kontestu batean eta erronkak eskaintzen. 

Proiektuak hezkuntza eskubideak garatzen direla bermatuko du: euskara, euskal kultura, eredu 
pedagogikoa, baloreak, aniztasuna... 

Hizkuntza eskubidea ondo garatzeko, hezkuntza proiektuan hizkuntzaren trataera guztiz 
zehaztuta, eta tokian tokiko dagoen hizkuntza egoerari egokituta agertu beharko da, hau da: 
euskara bigarren hezkuntza bezala garatzen duten haurrekin murgiltze eredua ezarriko da eta 
horren arabera aldagai metodologikoak antolatuko dira. Ume euskaldunentzat aldiz, beste 
planteamendu bat egingo da, bere hezkuntza jaiotzetik ama hizkuntzaz garatuko baitute. 

H onetarako baldintza hauek eman beharko dira: haur kopuru egoki bat, langileria euskalduna, 
titulazioa, etengabeko prestakuntza, metodologia egokia... 

HERRITARRA: 

Ezin dira ahaztu familietan ematen diren egoera eta behar ezberdinak direla eta ondorioz 
umeenak ere. 

Ziklo honek umeen heziketaz arduratzeaz gain, familiengan pentsatu behar du, egoera 
ezberdinei erantzun eberdin eman behar ditu. H onetarako lehentasunak ezarri behar dira : 
behar sozio-ekonomikoak, linguistikoak hain zuzen. Herri txikietan ematen diren egoerei 
erantzun espezifiko bat eman beharko da. 

Familiak, hezkuntza komunitateko eragilea den heinean, erabakigunetan parte hartuko du eta 
aurretik aipatu ditugun arrazoiengatik eskolarekin koordinazio estua izango du. 

Gure ustez zikloaren titularitatea ez da hain garrantzitsua bere izaeran hezitzaile eta herritarra 
kontzeptuak ezartzen badira eta kudeaketa egoki bat ematen baldin bada. 



EHBEk lehenengo zikloaren aldeko apustua egin dezake. Argi dago herriz herri egoera 
ezberdin dagoela eta formulazio ezberdinekin erantzun beharko dela. Goazen ba gure herrian 
dagoen eskaintza aztertzera, ematen diren gabeziak detektatzera eta epe bati begira 
lehentasunak jartzera. H onetarako haur eskola horretako eragileekin harremanak eta 
koordinazio bat izatea ezinbestekoa izango da. 



